ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں تپ دق کے معاملات کو کم کرنے کے اقدامات
ہندوستان میں تپ دق کے معاملات 18 فیصد کم ہوگئے ہیں۔ تپ دق کے معاملات 2015 میں 256 فی لاکھ آبادی تھے جو کم ہوکر 2021 میں 210 فی لاکھ آبادی ہوگئے ہیں
ہندوستان میں ادویہ مزاحم تپ دق کا تخمینہ 20 فیصد کم ہوکر 2015 میں 1.49 لاکھ سے 2021 میں 1.19 لاکھ ہو گیا ہے
نی اکشیہ 2.0 پورٹل تیار کیا گیا ہے اور اسے پبلک ڈومین میں دستیاب کرایا گیا ہے تاکہ کمیونٹی کو نی اکشیہ متر کے طور پر رجسٹر کرایا جا سکے
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں بتایا کہ ہندوستان میں تپ دق کے معاملات 2015 میں 256 فی لاکھ آبادی سے 20 فیصد کم ہوکر 2021 میں 210 فی لاکھ آبادی رہ گئے ہیں۔ اس کے ساتھ ہی ہندوستان میں دوا سے علاج ہونے والے ٹی بی کے تخمینے 2015 میں 1.49 لاکھ سے 20 فیصد کم ہوکر 2021 میں 1.19 لاکھ ہوگئے ہیں۔
ملک میں ٹی بی اور ایم ڈی آر-ٹی بی کے کیسز کی تعداد کو کم کرنے کے لیے حکومت کی طرف سے درج ذیل اقدامات کیے گئے ہیں۔
- حکومت ہند نے 2025 تک ملک میں ٹی بی کے خاتمے کے لیے ایک قومی حکمت عملی منصوبہ  تیار کیا ہے۔ کلیدی توجہ کے شعبے یہ ہیں:
- تمام ٹی بی کے مریضوں کی جلد تشخیص، معیاری یقینی ادویات کے ساتھ فوری علاج اور مناسب مریض کے معاون نظام کے ساتھ علاج کے طریقہ کار کا فروغ۔
- نجی شعبے میں دیکھ بھال کے متلاشی مریضوں کے ساتھ مشغول ہونا۔
- روک تھام کی حکمت عملی جس میں زیر علاج مریض کی تلاش اور زیادہ خطرہ / کمزور آبادی میں رابطے کا پتہ لگانا شامل ہے۔
- فضائی انفیکشن کنٹرول.
- سماجی تعین کرنے والوں سے نمٹنے کے لیے کثیر شعبوں کا ردعمل۔
- سالماتی معالجہ کی دستیابی کو 4761 مشینوں تک بڑھا دیا گیا ہے جو ملک کے تمام اضلاع کا احاطہ کرتی ہیں۔ اس کے علاوہ ایم ڈی آر-ٹی بی اور ایکس ڈی آر-ٹی بی کی تشخیص کے لیے ملک میں 79 لائن پروب اسے لیبز اور 96 رقیق کلچر ٹیسٹنگ لیبارٹریز قائم کی گئی ہیں۔
- یونیورسل ڈرگ حساسیت ٹیسٹنگ  کواین ٹی ای پی کے تحت لاگو کیا جاتا ہے تاکہ یہ یقینی بنایا جا سکے کہ ٹی بی کے ہر تشخیص شدہ مریض کا علاج شروع کرنے سے پہلے یا اس کے وقت ادویہ کی مزاحمت کو مسترد کرنے کے لیے ٹیسٹ کیا جائے۔
- ڈی آر ٹی بی کے انتظام کے لیے بیڈاکولین اور ڈیلامینیڈ جیسی نئی دوائیں بھی دستیاب کرائی گئی ہیں۔
- ملک بھر میں 162 نوڈل ڈی آر- ٹی بی مراکز اور 614 ڈسٹرکٹ ڈی آر ٹی بی مراکز کے ذریعے لا مرکزی ڈی آر ٹی بی علاج کی خدمات پیش کی جاتی ہیں۔
- پردھان منتری ٹی بی مکت بھارت ابھیان :
- ٹی بی کے مریضوں کی کمیونٹی سپورٹ کے لیے وزارت کی طرف سے 9 ستمبر 2022 کو شروع کیا گیا جس کا مقصد ٹی بی کے شکار لوگوں کو اضافی غذائیت، تشخیصی اور پیشہ ورانہ مدد فراہم کرنا ہے۔
- نی-اکشیہ 2.0 پورٹل تیار کیا گیا ہے اور اسے عوامی ڈومین میں دستیاب کرایا گیا ہے تاکہ کمیونٹی کو نی- اکشے مترا کے طور پر رجسٹر کرایا جا سکے۔
- اس پہل کو نافذ کرنے کے لیے رہنما دستاویزات تیار کیے گئے ہیں اور تمام ریاستوں/ مرکز کے زیر انتظام علاقوں کے ساتھ شیئر کیے گئے ہیں۔
- قومی اور ریاستی/مرکز کے زیر انتظام علاقہ کی سطح پر پہل کی پیشرفت کی نگرانی کے لیے وقتاً فوقتاً جائزے کیے جاتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 79
پنچایتی راج کی وزارت
پنچایتی نظام کو مضبوط بنانا
پنچایتی راج کے وزیر مملکت جناب کپل موریشور پاٹل نے آج لوک سبھا میں ایک تحریری جواب میں یہ معلومات دی ہے کہ پنچایتی راج نظام کو مضبوط کرنے اور اس طرح سے ملک کے دیہی علاقوں میں بہتری لانے کے لئے پنچایتی راج وزارت مرکز کی اسپانسرڈ اسکیم راشٹریہ گرام سوراج ابھیانکو پنچایتی راج اداروں کو مضبوط کرنے کے بنیادی مقصد کے ساتھ نافذ کررہی ہے۔اس کے لئے منتخب نمائندوں اور پی آر آئی کے عہدیداران کی صلاحیت سازی اور تربیت کرکے اور گرام پنچایت بھون اور کمپیوٹر جیسی بنیادی ڈھانچے کی حمایت فراہم کی جارہی ہے۔پنچایتوں کی حوصلہ افزائیمقابلہ جاتی جذبے کی حوصلہ افزائی کرنے کے لئے آر جی ایس اے اسکیم کی ایک مرکزی اِکائی ان پنچایتی راج اداروں کے درمیان جس کے تحت خدمات کی تقسیم عوامی بہبود میں بہتری کے لئے ان کے اچھے کام کی قبولیت میں بہترین کارکردگی کا مظاہرہ کرنے والی پنچایتوں کو مالی حوصلہ افزائی سمیت ایوارڈ دیئے جاتے ہیں۔ای –پنچایت پر مشن موڈ پروجیکٹ ، آر جی ایس اے اسکیم کی ایک مرکزی اِکائی ، جس کے تحت پی آر آئی کی مجموعی تبدیلی کے لئے پی آر آئی کے کام کاج میں مہارت، جواب دہی اور شفافیت لانے کے لئے پنچایتوں میں ڈیجٹلائزیشن کی سمت میں مختلف ای-گورننس پروجیکٹوں کی مالی مدد کی جاتی ہے۔
ہندوستان کے آئین کی دفعہ 243ڈی میں پنچایتی راج اداروں میں براہ راست انتخاب کے ذریعے بھری جانے والی نشستوں کی تعداد اور پنچایتوں کے سربراہوں کے دفاتر کی تعداد میں سے کم سے کام ایک تہائی خواتین کے لئے مخصوص کرنے کا التزام ہے۔ وزارت کے پاس دستیاب معلومات کے مطابق 21ریاستوں-آندھرا پردیش، آسام، بہار، چھتیس گڑھ، گجرات، ہریانہ، ہماچل پردیش، جھارکھنڈ، کرناٹک، کیرالہ، مدھیہ پردیش، مہاراشٹر، اُڈیشہ، پنجاب، راجستھان، سکم، تمل ناڈو، تلنگانہ، تریپورہ، اتراکھنڈ اور مغربی بنگال اور دو مرکز کے زیر انتظام ریاستوں دادر اور نگر حویلی اور دمن اینڈ دیو اور لکشدیپ نے اپنے متعلقہ ریاستی پنچایتی راج ایکٹ میں پنچایتی راج اداروں میں خواتین کے لئے 50 فیصد ریزرویشن کا التزام کیا ہے۔ باقی حصے –IXریاست ؍مرکز کے زیر انتظام ریاستوں کے سلسلے میں دفعہ 243ڈی میں مقرر شدہ آئینی التزامات لاگو ہوتے ہیں۔
اس کے علاوہ حکومت گرام پنچایت ترقیاتی منصوبوں اور پنچایتوں کے ذریعے نافذ کی جارہی مختلف اسکیموں کی تیاری کے لئے پنچایتوں کے کام کاج میں خواتین کی بڑھتی شراکت داری کی حوصلہ افزائی کررہی ہے۔اس وزارت نے ریاستوں کو گرام سبھا میٹنگوں سے پہلے الگ وارڈ سبھا اور مہیلا سبھا کی میٹنگیں منعقد کرنے، گرام سبھا اور پنچایت میٹنگوں میں خواتین کی موجودگی اور شراکت داری بڑھانے ، خواتین پر مرکوز سرگرمیوں کے لئے پنچایت فنڈ مخصوص کرنے ، خواتین کی اسمگلنگ، حمل کے دوران بچیوں کا قتل،بچپن کی شادی وغیرہ سے نمٹنے کے لئے ایڈوائزری بھی جاری کی ہے۔
وزارتِ تعلیم
حکومت کی طرف سے کمزور طبقوں کے لیے کوالیٹی تعلیم کو یقینی بنانے کے لیے کیے گیے احکامات
نئی دہلی، 14 ستمبر ، 2020 / حکومت آن لائن / ڈیجیٹل تعلیم یہوں تک کہ فاصلاتی طریقے سے دی جانے والی تعلیم تک مساویانہ رسائی کو یقینی بنانے کے لیے پرعزم ہے۔ کالیٹی آن لائن نصابات سوئم کے ذریعے فراہم کیے جاتےہیں جو ملک ہی میں تیار کیا گیا ایم او او سی  پلیٹ فارم ہے ۔ کیونکہ انٹرنیٹ تک ہر ایک کو رسائی حاصل نہیں ہے ۔لہذا تعلیم کی وزارت اہم اقدامات میں سے ایک قدم سوئم پربھا کے تحت 34 تعلیمی ٹی وی چینلز فراہم کر رہی ہے، جس میں اسکولوں اور اعلیٰ تعلیمی اداروں کے لیے تعلیمی مواد شاکل کیا گیا ہے۔
پہلے سے واضح کیے گیے پروگرام کے مطابق نصابات پر مبنی اس مواد کو روزانہ ٹیلی کاسٹ کیا جاتا ہے جس تک طلبا اپنی آسانی کے مطابق رسائی حاصل کر سکتے ہیں۔ اسکولی تعلیم کے لیے ایک کلاس اور ایک چینل کی سہولت رکھی گئی ہے ۔ اس کے علاوہ پی ایم ای ودیا کے نام سے ایک جامع پہل کی گئی ہے جس کے ذریعے ڈیجیٹل / آن لائن / آن ایئر تعلیم کے مطابق سبھی کوششوں کو یکجا کیا گیا ہے تاکہ تعلیم تک کثیر طریقے سے رسائی حاصل کی جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5376
(Visitor Counter : 66
بہت چھوٹی، چھوٹی اور درمیانی صنعتوں کی وزارت
کھادی کے لئے عمدگی کا مرکز
حکومت ہند، کھادی اور دیہی صنعتوں کی کمیشن  کے ذریعے، این آئی ایف ٹی دہلی  میں نیشنل انسٹی ٹیوٹ آف فیشن ٹکنالوجی ، نئی دہلی کے تکنیکی تعاون سے کھادی کے لیے ایک سنٹر آف ایکسیلنس  قائم کر رہی ہے اور گاندھی نگر، کولکتہ، شیلانگ اور بنگلورو میں اس کے چار مرکز ہیں جو کھادی اداروں کو ہندوستانی اور عالمی مارکیٹ میں اعلیٰ معیار کی مختلف کھادی مصنوعات کو مؤثر طریقے سے ڈیزائن کرنے، تیار کرنے اور مارکیٹنگ کرنے میں مدد کرنے کے لیے ہیں۔ پروجیکٹ کے تحت، سی او ای کے نے کھادی کے لیے ایک نالج پورٹل بنایا ہے جس میں خاکے کے ساتھ ڈیزائن اور اس کی خصوصیات سے متعلق معلومات نقل کی خاطر کھادی اداروں کے ذریعے دیکھنے کے لیے اپ لوڈ کی جاتی ہیں۔
منصوبے کے مقاصد یہ ہیں:
- موسم کے لحاظ سے رنگ کی پیشن گوئی/فیشن کے رجحانات کی بنیاد پر نئے کپڑے/مصنوعات کی تخلیق۔
- کھادی کے کپڑوں اور اعلی درجے کی گھریلو اور عالمی مارکیٹ کے لیے کپڑوں کے معیار کی تشہیر۔
- کھادی کے نئے کپڑوں اور مصنوعات کے ارد گرد دلچسپ بیانیہ تخلیق کرکے برانڈنگ اور تشہیر۔
- کھادی کی نئی مصنوعات کے لیے بصری تجارت اور پیکیجنگ کی تیاری۔
- کھادی فیشن شوز اور نمائشیں منعقد کرکے یا ان میں شرکت کرکے کھادی کی عالمی رسائی میں اضافہ کرنا۔
ملک بھر میں کام کرنے والے کھادی اداروں کو مضبوط کرنے کے لیے سی او ای کے کے تحت اٹھائے گئے اقدامات کی تفصیلات ضمیمہ میں ہیں۔
وزارت نے کھادی کے لیے سنٹر آف ایکسی لینس کے قیام میں 20.00 کروڑ روپے کی رقم منظور کی ہے، جس میں سے 15.00 کروڑ روپے جاری کیے گئے ہیں۔
مزید تفصیلات کیلئے یہاں کلک کریں:
ضمیمہ
بجلی کی وزارت
بجلی کے وزیر نے قابل تجدید توانائی کے پروجیکٹوں میں بجلی کے شعبے سی پی ایس ایز کے ذریعہ سرمایہ کاری کو بڑھانے کے لئے ایک عملی منصوبہ عمل پر میٹنگ کی صدارت کی
نئی دہلی08 ؍ستمبر-2021 : بجلی اور نئی قابل تجدید توانائی کے مرکزی وزیر جناب آر کے سنگھ کی صدارت میں کل ایک میٹنگ منعقد کی گئی۔ تمام تر ہائیڈرو مرکزی شعبے کی سرمایہ کاری دائرہ کار کی صنعتوں این ٹی پی سی لمٹیڈ ،ایم این آر ای اور ایس ای سی آئی کے نمائندگان اس میٹنگ میں موجود تھے۔میٹنگ کے دوران درج ذیل فیصلے لئے گئے۔
- سرمایہ کاری منطوریاں اور مسابقتی صلاحیت
- سال کے شروعات میں توانائی کی وزارت کے تحت مرکزی دائرہ کار کے تحت آنے والی سرکاری صنعتوں کو ان کی مستحکم بیلنس شیٹ کی بنیاد پر پہلے سے طے کی گئی صلاحیت کے لئے اصولی طور پر منظوری دی جائے گی۔
- سی پی ایس یوز کے متعلق منی رتن کے سرمایہ کاری کی منظوری کے اختیارات میں اضافے کے لئے اور اسے نظر ثانی کے ذریعہ بڑھانے کے لئے اس معاملے کو سرکاری دائرہ کار کی صنعتوں کے محکمے رو برو پیش کیاجائے گا۔
- آر ای سیکٹر کے لئے ہرڈل ریٹ اب آئی آر آر کو 10 فیصد سے گھٹاکر 8 فیصد کرنے کی تجویز کو خزانے کی وزارت کے سامنے رکھاجائے گا۔
- پالیسی اور ریگولیٹری معاملات
- آر ای پروجیکٹوں کی نئی یا غیرمنسلک زیادہ محصول والے پن بجلی پروجیکٹوں کے ساتھ مربوط کرنے کی اجازت دی جانی چاہئے تاکہ صارفین کے لئے پن بجلی کے محصول کو کم کیاجاسکے۔
- نرمی دیئے جانے کی اسکیم کے تحت قابل تجدید توانائی کے مضمرات کے لئے ترسیلی محصول کو معاف کرنے کی تجویز پر غوروخوض کیاجائے گا۔
- نرمی فراہم کرنے کی اسکیم کے تحت تیار کی گئی آر ای بجلی کے معاملے سے علیحدہ سے کی کوئی ضرورت نہیں ہے۔
- بجلی کے قانون 2003 کی دفعہ 63 کے تحت تیار کئے گئے الگ رہنما خطوط بنڈلنگ اسکیم آر ای پلانٹ کو خود کی زمین یا نئی جگہ پر قائم کرنے کے لئے علیحدہ سے رہنما خطوط تیار کئے جائیں گے۔
- دخل اندازیاں ایم این آر ای سے متعلق معاملات
- ایم این آر ای/ ٹی بی سی بی عمل میں شریک ہونے کی غرض سے شمسی بجلی پارک ترقیات / انفرادی پرموٹروں کو اجازت دینے کے پہلو کاجائزہ ملے گا۔
- ریاست کے ساتھ اٹھائے جانے والے امور
- ایم این آر ای ایک ایسا میکانزم وضع کرے گا جس کے ذریعہ اس امر کو یقینی بنایاجاسکے گا کہ بولی لگانے کا کلی عمل صاف وشفاف بنا رہے اور ریاستی حکومت کے ذریعہ پی پی اے کے معاملے میں بھی یہی کیاجائے اس کا مقصد یہ ہے کہ اعلی شمسی پارک کے محصولات کو واجبی شرحوں پر لایاجاسکے گا۔
بندرگاہوں، جہاز رانی اور آبی راستوں کی وزارت
گنگا ولاس گوہاٹی پہنچا
سیاح نے دنیا کی مشہور موگا اور پیٹ ہینڈلوم صنعت دیکھنے کے لیے سوالکوچی کا دورہ کیا
سیاح، شہر کے دورے میں کامکھیا مندر اور ریاستی میوزیم کا دورہ کریں گے
دنیا کا سب سے لمبا دریائی کروز ’ گنگا ولاس‘ جہاز سفر کے 42ویں دن آج سہ پہر 3:30 بجے گوہاٹی پہنچا۔ جہاز میں سفر کرنے والے تمام 28 سیاحوں کا سرائی گھاٹ پل پر اس کے لنگر انداز ہونے پر آئی ڈبلیو اے آئی پانڈو بندرگاہ پر شاندار خیر مقدم کیا گیا۔
جہاز سے اترنے کے بعد، سیاحوں کو چائے پیش کی گئی۔ سیاحوں نے کربی اور تیوا کی طرف سے برہم پتر کے کنارے رنگا رنگ رقص پیش کیا۔ ان سیاحوں کو ایڈیشنل چیف سکریٹری منیندر سنگھ، ڈپٹی کمشنر ، پلو گوپال جھا؛ ریجنل ڈائرکٹر، اندرون ملک آبی گزرگاہوں کی بھارتی اتھارٹی ، اے سلواکمار اور دیگر شخصیتوں نے خیر مقدم کیا۔ یہ سیاح کل صبح کامکھیا مندر جائیں گے اور اس کے بعد مایونگ کے سفر کے لیے روانہ ہو جائیں گے۔
اس سے پہلے دن میں آج ان سیاحوں نے سوالکوچی کا دورہ کیا جہاں انہوں نے آسام کی کپڑے اور ہتھ کرگھے کی صنعت کو دیکھا۔ یہ لوگ کاریگروں کی دستکاری سے بہت متاثر ہوئے۔ سیاحوں نے موگا اور پیٹ ریشم کا کام بھی دیکھا۔ بُنکروں نے آسام ہتھ کرگھا صنعت کا نظارہ بھی کرایا۔
وزیر اعظم جناب نریندر مودی نے اس تاریخی دریائی سیاحتی جہاز کو وارانسی سے 13 جنوری 2023 کو جھنڈی دکھا کر روانہ کیا تھا۔ یہ جہاز اتر پردیش، بہار، جھارکھنڈ اور مغربی بنگال کے نیز بنگلہ دیش سے ہوتا ہوا 39ویں دن آسام میں ڈھبری پہنچا تھا ۔ یہ دریائی سیاحتی جہاز دنیا کا سب سے لمبا جہاز ہے۔ گنگا ولاس کے ذریعے وارانسی سے بوگیبیل کا سفر اس وقت مکمل ہونے والا ہے جب یہ ڈبرو گڑھ کے بوگیبیل میں لنگر انداز ہو کر دریائی سفر کے اس غیر معمولی تجربے کے قریب پہنچے گا۔
۔۔۔۔۔۔۔۔۔۔۔
ش ح۔ ا س۔ ت ح۔
U -1884
(Visitor Counter : 83
وزارت خزانہ
سوامی فنڈ نے 2019 میں اپنے قیام کے بعد سے اب تک 20,557 مکانات کی تعمیر مکمل کی ہے
فنڈ کا مقصد اگلے تین سالوں میں 30 ٹائر 1 اور 2 شہروں میں 81,000 سے زیادہ گھروں کو مکمل کرنا ہے
فنڈ نے 26 پروجیکٹوں میں تعمیر مکمل کی، 35,000 کروڑ روپے سے زیادہ کی لیکویڈیٹی کو کھولا
سستی اور درمیانی آمدنی والے مکانات کے لیے خصوصی ونڈو  انوسٹمنٹ فنڈ 1 ہندوستان کا سب سے بڑا سوشل امپیکٹ فنڈ ہے جسے خصوصی طور پر دباؤ اور رکے ہوئے ہاؤسنگ پروجیکٹس کی تکمیل کے لیے بنایا گیا ہے۔
اس فنڈ کو وزارت خزانہ، حکومت ہند کی طرف سے سپانسر کیا جاتا ہے اور اس کا انتظام اسٹیٹ بینک گروپ کی کمپنی ایس بی آئی کیپ وینچرز لمیٹڈ کرتا ہے۔ اس فنڈ جیسا کوئی دوسرا فنڈ ہندوستان یا عالمی منڈیوں میں دستیاب نہیں ہے۔
اس نے اب تک 15,530 کروڑ روپے اکٹھے کیے ہیں جس کا مقصد دباؤ والے، براؤن فیلڈ اور رئیل اسٹیٹ ریگولیٹری اتھارٹی  کے رجسٹرڈ ہاؤسنگ پروجیکٹس کی تکمیل کے لیے ترجیحی قرض کی مالی اعانت فراہم کرنا ہے جو سستی، درمیانی آمدنی والے ہاؤسنگ کے زمرے میں آتے ہیں۔
سوامی نے اب تک 12000 کروڑ روپے سے زیادہ کی منظوری کے ساتھ تقریباً 130 پروجیکٹوں کو حتمی منظوری دی ہے۔ فنڈ نے 2019 میں اپنے قیام کے بعد سے تین سالوں میں 20,557 مکانات کی تعمیر مکمل کی ہے اور اس کا مقصد اگلے تین سالوں میں 30 درجے 1 اور 2 شہروں میں 81,000 سے زیادہ مکانات کو مکمل کرنا ہے۔
چونکہ یہ فنڈ پہلی بار ڈویلپرز، پریشان کن پروجیکٹس والے ڈویلپرز، رکے ہوئے پروجیکٹس کے خراب ٹریک ریکارڈ والے ڈویلپرز، کسٹمر کی شکایات اور این پی اے اکاؤنٹس، یہاں تک کہ ایسے پروجیکٹس جہاں قانونی چارہ جوئی کے مسائل ہیں، اس لیے اسے پریشان کن پروجیکٹوں کے لیے قرض دینے والا آخری سہارا سمجھا جاتا ہے۔
پروجیکٹ کے اخراجات پر مضبوط نگرانی اور کنٹرول مالک کی سرمایہ کاری کے عمل کی پہلی بنیاد ہے جس سے پروجیکٹ کی تیزی سے تکمیل ہوتی ہے۔ کسی پروجیکٹ میں اس فنڈ کی موجودگی اکثر سالوں سے تاخیر کا شکار ہونے والے پروجیکٹس میں بھی بہتر کلیکشن اور فروخت کے لیے ایک حوصلہ افزا کا کام کرتی ہے۔
اپنے مضبوط کنٹرول اور پراجیکٹس اور پروموٹرز کے ٹریک ریکارڈ کے باوجود، فنڈ 26 منصوبوں پر تعمیر مکمل کرنے اور اپنے سرمایہ کاروں کے لیے منافع پیدا کرنے میں کامیاب رہا ہے۔
یہ فنڈ رئیل اسٹیٹ اور انفراسٹرکچر کے شعبوں میں کئی ذیلی صنعتوں کی ترقی میں بھی اہم کردار ادا کرتا رہا ہے، جس نے 35,000 کروڑ روپے سے زیادہ کی نقد رقم یا لکویڈیٹی کو کامیابی کے ساتھ کھولا ہے۔
وزیراعظم کا دفتر
وزیراعظم نریندر مودی نے راجستھان دیوس کے موقع پر راجستھان کے عوام کو مبارک باد پیش کی ہے
وزیراعظم جناب نریندر مودی نے راجستھان دیوس کے موقع پر راجستھان کے عوام کو مبارک باد پیش کی ہے۔
ایک ٹوئیٹ میں وزیراعظم نے کہا:
‘‘شوریہ سوابھیمان اور بلیدان کی دھرتی راجستھان کے سمست نواسیوں کو راجستھان دیوس کی کوٹی کوٹی شبھ کامنائیں ، پردیش پرگتی کے پتھ پر آگے بڑھے۔ یہی کامنا ہے۔’’
وزارت دفاع
سکریٹری دفاع ہندوستان-برطانیہ دفاعی مشاورتی گروپ میٹنگ کی شریک صدارت کر رہے ہیں
سکریٹری دفاع ڈاکٹر اجے کمار نے 03 اکتوبر 2022 کو لندن میں اپنے ہم منصب جناب ڈیوڈ ولیمز، برطانیہ کے مستقل انڈر سکریٹری برائے دفاع کے ساتھ ہندوستان-برطانیہ کے دفاعی مشاورتی گروپ کی میٹنگ کی مشترکہ صدارت کی۔
دونوں رہنماؤں نے گروپس کی متعدد باہمی خدمات اور دیگر دفاعی تعاون کے طریقہ کار کا جائزہ لیا۔
ڈاکٹر اجے کمار نے ہندوستان اور برطانیہ کے درمیان دفاعی اور صنعتی تعاون سے متعلق وسیع مسائل پر تبادلہ خیال کیا۔ دونوں اطراف نے دفاعی صنعتی تعاون کے لیے نئے شعبوں پر غور کیا، سائبر اور مصنوعی ذہانت جیسے ابھرتے ہوئے ڈومینز کو تلاش کیا اور دوطرفہ دفاعی تعلقات کو مضبوط بنانے کے لیے مل کر کام کرنے کا عزم کیا۔
بعد ازاں سیکرٹری دفاع نے برطانیہ کے این ایس اے سر ٹم بیرو کے ساتھ دو طرفہ ملاقات بھی کی۔ انہوں نے کئی اہم دفاعی اور سیکورٹی امور پر تبادلہ خیال کیا۔
وزارت دفاع
ایس آئی ڈی ایم کے ایم ایس ایم ای سے متعلق ای-کانکلیو میں رکشا منتری جناب راج ناتھ سنگھ نے کہا کہ کووڈ-19 کے نتیجے میں دفاعی مینوفیکچرنگ برعکس طور پر متاثر ہوئی
دفاعی ٹیکنالوجی کے شعبے اور مصنوعات کے سلسلے میں بھارت کو آتم نربھر بنانےکےلئے ایم ایس ایم ای کی حوصلہ افزائی
رکشا منتری نے کہا کہ حال ہی میں اعلان کردہ اصلاحات اور مالی پیکیج ایم ایس ایم ای کو مستحکم بنائیں گے اور روزگار کےمواقع بہم پہنچائیں گے
خود کفالت کے حصول کےلئے لوکل کو فوکل بنانے کی تلقین
نئی دہلی، 21 ؍مئی، 2020،رکشا منتری جناب راج ناتھ سنگھ نے بھارتی دفاعی مینوفیکچررس کی سوسائٹی  اور دیگر بہت چھوٹے، چھوٹے اور اوسط درجے کے صنعتی اداروں  کے ذریعے عالمی کورونا وائرس ، وبائی مرض سے نمٹنےکے سلسلے میں ملک کی نبردآزمائی کے عمل میں ان اداروں کے ذریعے ادا کئے گئے کردار کی ستائش کی ہے۔ انہوں نے ان خیالات کا اظہار ایس آئی ڈی ایم ، کنفیڈریشن آف انڈین انڈسٹری  اور دفاعی پیداوار کے محکمے کے ذریعے مشترکہ طور پر منعقدہ ایم ایس ایم ای –ای کانکلیو، سے ویڈیو کانفرنس کے توسط سے اپنے خطاب کے دوران کیا ہے۔
جناب راج ناتھ سنگھ نے کہا کہ مجھے یہ جان کر بہت خوشی ہوئی ہے کہ ایس آئی ڈی ایم نے ڈی آر ڈی او  کےذریعے ڈیزائن کردہ پی پی ای ، کٹوں، ماسکوں، وینٹی لیٹر کے حصوں کو دفاعی صنعت کے شعبے میں مؤثر تال میل اور ذرائع فراہمی کے ذریعے تیار کرنے کے عمل کو تیز کر دیا ہے۔ 2مہینوں سے بھی کم کی مدت میں ہم نے نہ صرف یہ کہ گھریلو ضرورت پوری کی ہے، بلکہ ہم آئندہ وقتوں میں ہمسایہ ممالک کی مدد کے امکانات پر بھی غور کر سکتے ہیں۔
رکشا منتری نے ایم ایس ایم ای کو بھارتی معیشت کی ریڑھ کی ہڈی قرار دیتے ہوئےکہا کہ اس سے مجموعی گھریلو پیداوار نمو مہمیز ہوتی ہے۔ برآمدات کے توسط سے قابل قدر غیر ملکی زرمبادلہ حاصل ہوتا ہےا ور روزگار کے مواقع بھی فراہم ہوتے ہیں۔ ایم ایس ایم ای کو مضبوط کرنا حکومت کی ترجیحات میں شامل عناصر میں سے ایک عنصر ہے۔ انہوں نے کہا کہ 8000سے زائد ایم ایس ایم ای ، ہمارے بہت سے اداروں کی شریک کار ہیں۔ یعنی ہتھیار بنانے والی فیکٹریوں، ڈی پی ایس یو اور خدمات سے متعلق اداروں کے ساتھ مل کر کام کر رہی ہیں۔ یہ مجموعی پیداوار میں 20 فیصد سے زائد کا تعاون دیتی ہیں۔
دفاعی صنعت کو درپیش مشکلات کا اعتراف کرتے ہوئے جناب راج ناتھ سنگھ نے کہا کہ مینوفیکچرنگ کے شعبے کو لاک ڈاؤ ن اور رخنہ اندازی کی وجہ سے کافی برعکس اثرات جھیلنے پڑے ہیں۔ موجودہ سپلائی چین میں رخنہ پیدا ہو گیا تھا اور دفاعی شعبہ بھی اس سے متاثر ہوئے بغیر نہیں رہ سکا۔
ان چنوتیوں کا مقابلہ کرنے کے لئے وزارت دفاع نے صنعتوں خصوصا ایم ایس ایم ای شعبوں کے لئے متعدد اقدامات کئے ہیں۔
رکشا منتری نے یقین دہانی کرائی کی وزیراعظم جناب نریندر مودی کے ایماء پر آتم نربھر بھارت مہم شروع کی گئی ہے۔ یہ مہم بھارتی صنعت کومتعدد مواقع فراہم کرے گی اور لاکھوں روزگار فراہم کرے گی۔ انہوں نے کہا کہ وزیراعظم جناب نریندر مودی نے مقامی چیزوں پر اصرار کرنے کی تلقین کی ہے۔ وزیر دفاع نے کہا کہ میں کہنا چاہوں گا کہ ہمیں اپنی دیسی مصنوعات ہی استعمال کرنی ہونگی اور یہی ووکل فار فوکل کے اصل معنی ہوں گے یعنی ہم اپنے ہی ملک میں تیار کی گئی چیزوں کا استعمال کرنے پر اصرار کریں گے۔
۔۔۔۔۔۔۔۔۔۔۔
م ن۔ک ا۔
U- 2700
(
سماجی انصاف اور تفویض اختیارات کی وزارت
حکومت نے آئین کے 102ویں ترمیمی قانون 2018 سے متعلق سپریم کورٹ کے 5 مئی 2021 کے فیصلے پر نظرثانی کی عرضی داخل کی
نئی دہلی، 13/مئی2021 ۔ عزت مآب سپریم کورٹ کی ایک آئینی بینچ نے 2020 کی عرضی نمبر 938 جناب شیو سنگرام بنام یونین آف انڈیا اور آئین کے 102ویں ترمیمی قانون 2018 کے التزامات کی تشریح و وضاحت سے متعلق دیگر سول اپیلوں کے معاملے میں 5 مئی 2021 کو اپنا فیصلہ سنادیا ہے۔
جیسا کہ سپریم کورٹ ضوابط 2013 میں التزام کیا گیا ہے، اس سلسلے میں عزت مآب عدالت عظمیٰ کے فیصلے پر نظرثانی کے لئے یونین آف انڈیا کے ذریعہ 13 مئی 2021 کو ایک نظرثانی کی عرضی دائر کی گئی ہے۔
وزارت دفاع
وزارت دفاع کے دفاعی پروڈکشن کے محکمےکے اہداف کو حاصل کرنے کے لیے خصوصی مہم 3.0 فی الحال پورے زورشورسے جاری
محکمہ نے اپنے ڈی پی ایس یو  اور منسلک دفاتر کے ساتھ ملک بھر میں صفائی ستھرائی کی 200 جگہوں کی نشاندہی کی ہے
اسکریپ اور دیگربیکار سامان کو ٹھکانے لگانے کے بعدایک لاکھ مربع فٹ جگہ کے خالی ہونے کی توقع ہے
دفاعی پروڈکشن کا محکمہ وزارت کے اندر اور اس کے دفاعی پبلک سیکٹر انڈرٹیکنگز  اور ملک کے مختلف حصوں میں واقع منسلکہ دفاتر میں کام کو مکمل کرنے کی لگن کے ساتھ سوچھتا پر خصوصی مہم 3.0 چلا رہا ہے۔ اس کا آغاز 15 ستمبر 2023 سے 30 ستمبر 2023 تک ایک تیاری کے مرحلے سے ہوا جس کا مقصد مہم کی مدت کے دوران صفائی ستھرائی کے لیے قائم کئے جانے والے اہداف کی نشاندہی کرنا تھا۔
|
|
|
|
|
|
پہلے
|
|
پہلے
|
|
|
|
|
|
بعد میں
|
|
بعد میں
اصل مہم 2 اکتوبر 2023 سے شروع ہوئی اور یہ 31 اکتوبر 2023 تک جاری رہے گی۔ مہم کے دوران دفاتر میں کام کی جگہ میں اضافہ کرنے پر خصوصی توجہ دی جا رہی ہے۔ خصوصی مہم کے تیاری کے مرحلے کے آغاز میں، محکمہ دفاع نے اپنے ڈی پی ایس یو اور منسلکہ دفاتر کے ساتھ ملک بھر میں 200  صفائی ستھرائی کے مقامات کی نشاندہی کی ہے۔ خصوصی مہم 3.0 کے تیاری کے مرحلے کے دوران، سکریٹری  نے ایک جائزہ میٹنگ کی ہے اور محکمہ کے تمام سینئر افسران کو ہدایت دی ہے کہ وہ مہم کی مدت کے دوران ہدف کو حاصل کرنے کے لیے اپنی پوری کوشش کریں۔ اس کے بعد ایڈیشنل سکریٹری  کی جانب سے ڈی پی ایس یو کے سی ایم ڈیز اور منسلک دفاتر کے ڈی جی سطح کے افسران کے ساتھ ایک میٹنگ بھی بلائی گئی جس کا مقصد مناسب طریقے سے خصوصی مہم 3.0 کو نافذ کرنا تھا۔ جوائنٹ سکریٹری سطح کے افسران اور عہدیداروں کی ایک وقف شدہ ٹیم نے جو کہ روز مرہ کی پیش رفت کی نگرانی کررہی ہے، کامیابیوں کی تفصیل انتظامی اصلاحات اور عوامی شکایات  کے محکمہ کے ذریعہ چلائے جانے والے ایس سی ڈی پی پورٹل پر اپ لوڈ کی ہے۔ تمام ڈی پی ایس یو اور منسلکہ دفاتر مہم میں جوش و خروش سے حصہ لے رہے ہیں۔
اب تک اہداف کی کامیاب شناخت میں نمایاں پیش رفت ہوئی ہے اور ان اہداف کو حاصل کرنے کے لیے تمام ڈی پی ایس یوز اور منسلکہ دفاتر میں کام زور و شور سے جاری ہے۔ اس سال اسکریپ اور دیگر بے کار اشیا کو ٹھکانے لگانے کے بعد ایک لاکھ مربع فٹ جگہ خالی ہونے کی توقع ہے۔ 2000 فزیکل فائلوں کو نظرثانی/نمٹانے کے لیے شناخت کیا گیا ہے۔ #خصوصی مہم 3.0 پر کسی بھی حساس/خفیہ معلومات کو ٹیگ کرنے سے گریز کرتے ہوئے مہم کے بارے میں بیداری پیدا کرنے کے لیے ڈی پی ایس یو اور ڈی ڈی پی کے ذریعے ایکس  پر 35 سے زیادہ ٹویٹس پوسٹ کیے گئے ہیں۔ ڈی ڈی پی کے مقرر کردہ ہدف کو حاصل کرنے کے لیے مہم زور و شور سے جاری ہے۔
۔۔۔۔۔۔۔۔۔۔۔
ش ح۔ا گ۔ ن ا۔
U- 10571
(Visitor Counter : 7
وزارت خزانہ
حکومت کے ایجنڈے میں اقتصادی ترقی اعلیٰ ترین ترجیح کے طور پر برقرار ہے، اقتصادی ترقی کو مزید فروغ دینے کیلئے حکومت نے بجٹ 20-2019 میں مختلف اقدامات کااعلان کیا
نئیدہلی۔23؍جولائی۔خزانے اور کارپوریٹ اُمور کے وزیر مملکت جناب انوراگ سنگھ ٹھاکر نے راجیہ سبھا میں ایک سوال کے تحریری جواب میں بتایا کہ اعداد وشمار کے قومی دفتر کی طرف سے دستیاب کرائے گئے تخمینوں کے مطابق مستحکم مارکٹ قیمتوں میں مجموعی گھریلو پیداوار کی شرح ترقی 19-2018 کی جنوری سے مارچ تک کی چوتھی سہ ماہی میں 5.8 فیصد تھی جو پچھلے پانچ سال میں کی گئی ترقی سے کم ہے۔
19-2018 کے اقتصادی جائزے میں بتایا گیا ہے کہ 18-2017 کی چوتھی سہ ماہی میں 8.1 فیصد کی اعلیٰ ترقی سے اور زراعت اور اس سے متعلق شعبوں میں تخفیف ،صنعتی شعبے میں ترقی میں تخفیف اور غیربینکنگ مالی کمپنیوں کے نقصانات کی وجہ سے 19-2018 کی چوتھی سہ ماہی میں شرح ترقی میں کمی اثر انداز ہوئی ہے۔
حکومت کے ایجنڈے میں اقتصادی شرح نمو اعلیٰ ترین ترجیح کے طور پر برقرار ہے۔ اقتصادی ترقی کو مزید فروغ دینے کیلئے حکومت نے بجٹ 20-2019 میں مختلف اقدامات کااعلان کیا ہے جن میں غیرملکی براہ راست سرمایہ کاری کی پالیسی میں مزید نرمی کارپوریٹ ٹیکس کی شرح 25فیصد سے کم پر ، سالانہ مجموعی تجارت کی حد کو موجودہ 250 کروڑ روپئے سے بڑھا کر 400 کروڑ روپئے کیا جانا ، اضافی انکم ٹیکس ، الیکٹرک گاڑیوں کی خریداری پر لیے جانے والے قرض پر شرح سود میں 1.5 لاکھ روپئے کی کٹوتی شامل ہے۔ حکومت نے ان خردہ تاجروں اور دوکانداروں کے لئے رضاکارانہ پنشن اسکیم کی گنجائش میں بھی اضافہ کیا ہے جن کی سالانہ مجموعی تجارت 1.5 کروڑ روپئے سے کم ہے۔ بجٹ میں اگلے پانچ سال میں بنیادی ڈھانچے میں 100 لاکھ کروڑ روپئے سرمایہ لگانے کے ارادے کے ساتھ بنیادی ڈھانچے کی ترقی کو فروغ دینے کی بات کہی گئی ہے۔ اس سے پہلے حکومت نے نقد رقم کی منتقلی کی اسکیم پی ایم کسان شروع کی تھی جس کے تحت سبھی کسانوں کو سالانہ 6ہزار روپئے کی آمدنی میں مدد فراہم کرائی گئی ہے۔ یہ سہولت کسانوں تک محدود تھی ، اسکے علاوہ ترقی کے معاملات پر مزید توجہ دینے کیلئے حکومت نے ایک پانچ رکنی کابینہ کمیٹی تشکیل دی ہے جس کا مقصد سرمایہ کاری اور ترقی پر توجہ دینا ہے جس کی قیادت وزیراعظم نے کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3364
(Visitor Counter : 30
صدر جمہوریہ کا سکریٹریٹ
گرو نانک دیو جی کے یوم پیدائش کے موقع پر صدر جمہوریہ کی مبارکباد
ہندوستان کے صدر جمہوریہ جناب رام ناتھ کووند نے گرو نانک دیو جی کے جنم دن کے موقع پر ہم وطنوں کو مبارکباد دی ہے۔
ایک پیغام میں صدر جمہوریہ نے کہا ہے کہ ’’گرو نانک دیو جی کے یوم پیدائش کے پر مسرت موقع پر، میں ہندوستان اور بیرون ملک مقیم تمام ہندوستانیوں خصوصاً سکھ برادری کے لوگوں کو مبارکباد پیش کرتا ہوں۔
گرو نانک دیو کی زندگی اور تعلیمات میں محبت، ہمدردی اور قربانی کا مضمر پیغام انسانیت کی روحانی ترقی کو فروغ دیتا ہے۔ ان کے خیالات ہمیں اپنی زندگیوں میں امن اور بھائی چارے کے نظریات کی تقلید کرنے کی ترغیب دیتے ہیں۔ گرو نانک دیو نے ایک سادہ زندگی گزارتے ہوئے ’ایک اومکار ستنام، کرتا پورکھ‘ کے حصول کے ذریعہ خدمت کرنے پر زور دیا۔
آئیے ہم سب گرو نانک دیو جی کے نقش قدم پر چلیں اور اپنے معاشرے میں ہم آہنگی اور اتحاد کے جذبے کو مضبوط کریں۔
ہندی میں صدر کا پیغام دیکھنے کے لیے براہ کرم یہاں کلک کریں۔